สวัสดีค่ะ พอดีเคยไปอ่านว่ายาคุมกำเนิด (Combination, YAZ) จะขัดขวาง Ovulation จึงไม่มีการตกไข่ และจะป้องกันให้ไม่ท้อง แต่ในกรณีที่เราเริ่มทานยาหลังที่ Ovulation ผ่านไปแล้ว หรือตอนวันของ Ovulation ตัวยาจะป้องกันอยู่ไหมคะ หรือว่าควรทานก่อนที่จะตกไข่คะ
สวัสดีค่ะ ยาคุมกำเนิดนั้น จะออกฤทธิ์ป้องกันการตั้งครรภ์โดยการไปยับยั้งกระบวนการตกไข่ การสร้างเมือกที่บริเวณปากมดลูกให้เหยียวข้น ป้องกันไม่ให้สเปิร์มเข้าไปผสมกับไข่ และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จดังนั้น หากกรณีที่เริ่มทานยาคุมกำเนิดในวันที่ไข่ตก หรือทานก่อนไข่ตกไม่กี่วัน ก็จะไปยับยั้งการตกไข่ไม่ได้ อย่างไรก็ตาม การที่เราไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ก็ต้องทานยาคุมต่อเนื่องไปอย่างน้อย 7 วันก่อน ยาคุมจึงจะเริ่มออกฤทธิ์ในการป้องกันการตั้งครรภ์ได้ โดยเมื่อทานครบ 7 วันแล้ว ยาคุมก็จะไปยับยั้งการเจริญของไข่และการตกไข่ในรอบต่อไปได้ค่ะ